## Pravilnik o listi trećih zemalja ili njihovih dijelova iz kojih je dozvoljen uvoz i provoz mesa divljih zečeva, određenih divljih kopnenih sisavaca i kunića iz uzgoja te o zahtjevima veterinarskog certificiranja

### NN 137/2010 (8.12.2010.), Pravilnik o listi trećih zemalja ili njihovih dijelova iz kojih je dozvoljen uvoz i provoz mesa divljih zečeva, određenih divljih kopnenih sisavaca i kunića iz uzgoja te o zahtjevima veterinarskog certificiranja

MINISTARSTVO POLJOPRIVREDE, RIBARSTVA I RURALNOG RAZVOJA

3522

Na temelju članka 53. stavka 9. i članka 73. stavka 5. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

PRAVILNIK

O LISTI TREĆIH ZEMALJA ILI NJIHOVIH DIJELOVA IZ KOJIH JE DOZVOLJEN UVOZ I PROVOZ MESA DIVLJIH ZEČEVA, ODREĐENIH DIVLJIH KOPNENIH SISAVACA I KUNIĆA IZ UZGOJA TE O ZAHTJEVIMA VETERINARSKOG CERTIFICIRANJA[[1]](#footnote-13251-1)

Područje i opseg primjene

Članak 1.

1) Ovim se Pravilnikom propisuju:

1. Lista trećih zemalja ili njihovih područja iz kojih je dozvoljen uvoz u ili provoz kroz Republiku Hrvatsku sljedećih proizvoda:

(a) mesa divljih zečeva bez unutarnjih organa, osim divljih zečeva s kojih nije skinuta koža i koji nisu eviscerirani;

(b) mesa divljih kopnenih sisavaca, osim kopitara, papkara i zečeva, bez unutarnjih organa;

(c) mesa kunića iz uzgoja;

2. Zahtjevi veterinarskog certificiranja za proizvode navedene u stavku 1. točki 1. podtočkama (a), (b) i (c) ovoga članka (proizvodi).

2) Provoz obuhvaća i skladištenje tijekom provoza (uključujući unos u skladište kako je propisano člankom 12. stavkom 4. i člankom 13. Pravilnika o načinu obavljanja veterinarskih pregleda i kontrola proizvoda životinjskog podrijetla u prometu preko granice Republike Hrvatske (»Narodne novine«, broj 132/08 i 153/09)[[2]](#footnote-13251-2));

3) Ovaj Pravilnik se primjenjuje ne dovodeći u pitanje:

(a) posebne zahtjeve certificiranja dogovorene sporazumima između Republike Hrvatske i trećih zemalja;

(b) odgovarajuća pravila certificiranja navedena u Pravilniku o prekograničnom prometu i trgovini zaštićenim vrstama (»Narodne novine«, broj 72/09)[[3]](#footnote-13251-3).

Pojmovnik

Članak 2.

Za potrebe ovoga Pravilnika divlji zečevi su divlji kunići i zečevi.

Lista trećih zemalja ili njihovih područja iz kojih je dozvoljen uvoz u i provoz kroz Republiku Hrvatsku

Članak 3.

Dozvoljava se uvoz u i provoz kroz Republiku Hrvatsku jedino proizvoda iz trećih zemalja ili njihovih područja navedenih u Prilogu I. Dijelu 1. ovoga Pravilnika.

Certificiranje

Članak 4.

1) Proizvode koji se uvoze u Republiku Hrvatsku mora pratiti veterinarski certifikat za određeni proizvod sastavljen u skladu s obrascem certifikata iz Priloga II. ovoga Pravilnika, ispunjen u skladu s opaskama iz Priloga I. Dijela 4. ovoga Pravilnika.

2) Proizvode koji se provoze kroz Republiku Hrvatsku mora pratiti veterinarski certifikat sastavljen u skladu s obrascem certifikata iz Priloga III. ovoga Pravilnika.

3) Udovoljavanje dodatnim jamstvima, ako to zahtijeva Republika Hrvatska, navedenim u stupcima 4, 6 i 8 tablice iz Priloga I. Dijela 1. ovoga Pravilnika i Prilogu I. Dijelu 3. ovoga Pravilnika za određeni proizvod potvrđuje se ispunjavanjem odgovarajućeg odjeljka u veterinarskom certifikatu;

4) Dozvoljeno je korištenje elektronskog certificiranja i drugih dogovorenih sustava usklađenih na razini Europske unije.

Prilozi

Članak 5.

Prilozi I. do III. tiskani su kao dodatak ovoga Pravilnika i njegov su sastavni dio.

Stupanje na snagu

Članak 6.

1) Ovaj Pravilnik stupa na snagu osmoga dana od dana objave u »Narodnim novinama«.

2) Iznimno od stavka 1. ovoga članka, članak 4. stavak 2. i Prilog III. ovoga Pravilnika stupaju na snagu danom pristupanja Republike Hrvatske u članstvo Europske unije.

Klasa: 011-02/10-01/168

Urbroj: 525-11-2-0488/10-2

Zagreb, 14. listopada 2010.

Ministar
Petar Čobanković, v. r.

PRILOG I.

MESO DIVLJIH ZEČEVA, ODREĐENIH DIVLJIH KOPNENIH SISAVACA I KUNIĆA IZ UZGOJA

DIO 1.
Lista trećih zemalja i njihovih područja te dodatna jamstva

|  |  |  |  |  |  |  |  |
| --- | --- | --- | --- | --- | --- | --- | --- |
| Zemlja | Kod područja | Zečevi | | | | Divlji kopneni sisavci, osim kopitara, papkara i zečeva | |
|  |  | Divlji zečevi (divlji kunići i zečevi) | | Kunići iz uzgoja | |
|  |  | MC | AG | MC | AG | MC | AG |
| 1 | 2 | 3 | 4 | 5 | 6 | 7 | 8 |
| Australija | AU | WL |  | RM |  | WM |  |
| Kanada | CA | WL |  | RM |  | WM |  |
| Grenland | GL | WL |  | RM |  | WM |  |
| Novi Zeland | NZ | WL |  | RM |  | WM |  |
| Rusija | RU | WL |  | RM |  | WM |  |
| Bilo koja druga treća zemlja ili njezin dio naveden u stupcima 1 i 3 tablice u Dodatku II. Dijelu 1. posebnog propisa4 |  | WL |  | RM |  |  |  |
| MC: Obrazac veterinarskog certifikata  AG: Dodatna jamstva | | | | | | | |

4 Uredba Komisije (EU) br. 206/2010 od 12. ožujka 2010. kojom se propisuju liste trećih zemalja, područja ili njihovih dijelova za unos u Europsku uniju određenih životinja i svježeg mesa te zahtjevi veterinarskog certificiranja primijenit će se izravno danom pristupanja Republike Hrvatske u Europsku uniju

DIO 2.
Obrazac veterinarskog certifikata

Obrasci:

»WL«: Obrazac veterinarskog certifikata za meso divljih zečeva (kunića i zečeva)

»WM«: Obrazac veterinarskog certifikata za meso divljih kopnenih sisavaca, osim kopitara, papkara i zečeva

»RM«: Obrazac veterinarskog certifikata za meso kunića iz uzgoja

DIO 3.
Dodatna jamstva

DIO 4.
Opaske za certificiranje

(a) Veterinarske certifikate izrađene u skladu s obrascima iz Dijela 2. ovoga Priloga i u skladu s obrascem za određeni proizvod izdaje treća zemlja izvoznica ili područje treće zemlje. Oni sadrže, po redu kako je to prikazano u obrascu, potvrde koje se traže za odgovarajuću treću zemlju i po potrebi one dodatne zahtjeve za zdravlje koji se traže za treću zemlju izvoznicu ili njeno područje.

Ako Republika Hrvatska za određene proizvode zahtjeva dodatna jamstva, njih treba unijeti u originalni veterinarski certifikat.

(b) Svaku pošiljku proizvoda koja se izvozi u isto odredište s područja navedenog u stupcu 2. tablice iz Dijela 1. ovoga Priloga i koja se prevozi u istom željezničkom vagonu, kamionu, zrakoplovu ili brodu mora pratiti poseban certifikat.

(c) Originali certifikata sastoje se od jednog lista papira isprintanog obostrano ili, ako je potrebno zbog više teksta, na način da sve stranice čine cjelinu i da su nedjeljive.

(d) Certifikati moraju biti pisani i na hrvatskom jeziku.

(e) Ukoliko su certifikatu, u svrhu identifikacije proizvoda koji se nalaze u pošiljci, priložene dodatne stranice te dodatne stranice smatraju se dijelom originalnog certifikata, pod uvjetom da se na svakoj stranici nalazi potpis i pečat službenog veterinara koji je izdao certifikat.

(f) Ukoliko se certifikat, uključujući dodatne stranice iz točke (e) ovoga Dijela, sastoji od više od jedne stranice, svaka stranica mora na dnu stranice biti numerirana na način »- X (broj stranice) od Y (ukupnog broja stranica) – »a na vrhu stranice mora se nalaziti referentni broj certifikata dodijeljen od nadležnog tijela.

(g) Original certifikata mora ispuniti i potpisati službeni veterinar najranije 24 sata prije utovara pošiljke namijenjene izvozu u Republiku Hrvatsku, osim ako nije drugačije propisano.

U tu svrhu nadležna tijela države izvoznice moraju osigurati da su poštovana načela certificiranja istovrijedna onima iz Pravilnika o izdavanju certifikata za žive životinje i proizvode životinjskog podrijetla u međunarodnom prometu (»Narodne novine«, broj 137/08)[[4]](#footnote-13251-4)5.

Boja potpisa mora biti različita od boje tiska. Isto pravilo se odnosi na pečat, osim na suhe i vodene žigove.

(h) Original certifikata mora pratiti pošiljku do dolaska na graničnu veterinarsku postaju.

PRILOG II.

OBRASCI VETERINARSKIH CERTIFIKATA ZA UVOZ MESA DIVLJIH ZEČEVA, ODREĐENIH DIVLJIH KOPNENIH SISAVACA I KUNIĆA IZ UZGOJA

VETERINARSKI CERTIFIKAT ZA UVOZ MESA DIVLJIH ZEČEVA (KUNIĆA I ZEČEVA) (1) (WL)

[**OBRASCI**](dodatni/411390.pdf)

PRILOG III.
(kako je navedeno u članku 4. stavku 2. ovoga Pravilnika)
VETERINARSKI CERTIFIKAT ZA PROVOZ/SKLADIŠTENJE MESA DIVLJIH ZEČEVA, KUNIĆA IZ UZGOJA I DIVLJIH KOPNENIH SISAVACA, OSIM KOPITARA I PAPKARA

[**OBRAZAC**](dodatni/411391.pdf)

[[1](#footnote-13251-1-backlink)]1 Pravilnikom se preuzimaju odredbe Uredbe Komisije (EZ) 119/2009 od 9. veljače 2009. kojom se propisuje lista trećih zemalja ili njihovih dijelova za uvoz u ili provoz kroz Zajednicu mesa divljih zečeva, određenih divljih kopnenih sisavaca i kunića iz uzgoja te zahtjevi veterinarskog certificiranja

[[2](#footnote-13251-2-backlink)]2 Člankom 12. stavkom 4. i člankom 13. Pravilnika o načinu obavljanja veterinarskih pregleda i kontrola proizvoda životinjskog podrijetla u prometu preko granice Republike Hrvatske (»Narodne novine«, broj 132/08 i 153/09) preuzete su odredbe članka 12. stavka 4. i članka 13. Direktive 97/78/EZ od 18. prosinca 1997. kojom se utvrđuje način obavljanja veterinarskih pregleda proizvoda koji ulaze u Zajednicu iz trećih zemalja

[[3](#footnote-13251-3-backlink)]3 Pravilnikom o prekograničnom prometu i trgovini zaštićenim vrstama (»Narodne novine«, broj 72/09) preuzete su odredbe Uredbe Vijeća (EZ) br. 338/97 o zaštiti vrsta divlje faune i flore uređenjem trgovine tim vrstama

[[4](#footnote-13251-4-backlink)]5 Pravilnikom o izdavanju certifikata za žive životinje i proizvode životinjskog podrijetla u međunarodnom prometu preuzete su odredbe Direktive Vijeća 96/93/EZ od 17. prosinca 1996. o certificiranju životinja i proizvoda životinjskog podrijetla

Pravilnik, NN 137/2010-3522
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)